text: Сёння ў судзе Цэнтральнага раёна сталіцы прызначаны суд над лідарам Беларускай хрысціянскай дэмакратыі Паўлам Севярынцам – у той самы дзень, калі Севярынец праводзіць паседжанне Камітэта выратавання прадпрымальніцтва.
  – Суд прызначаны на чацвер 10 сакавіка – той самы дзень, калі ў нас адбудзецца паседжанне Камітэта выратавання прадпрымальніцтва. Я думаю, што ўсё гэта адмыслова зроблена. Гэта чарговая спроба разбурыць каардынацыю пратэстных акцый, і мы гэта разумеем.
  Учора ў Менску адбыліся суды над іншымі ўдзельнікамі акцыі пратэсту 22 лютага. Штрафамі пакараны Алесь Абрамовіч, Мікалай Статкевіч, Алесь Макаеў, Мікалай Казлоў. Справу Анатоля Лябедзькі, паводле ягонай заявы, адклалі на 14 сакавіка. СМСкі з выклікамі ў суд прыйшлі таксама Максіму Вінярскаму і Леаніду Кулакову.
  Паказы фільмаў, канцэрты, кулінарныя майстар-класы ды сустрэчы з літаратарамі. Усё гэта павольна і са смакам. У Супраслі на працягу 10 тыдняў лета пройдзе Podlasie SlowFest. Гэта новы фармат, які дазволіць людзям удзельнічаць ва ўсіх мерапрыемствах няспешна і сведама.
  Творца ідэі фестывалю Роман Гутэк, арганізатар Варшаўскага кінафестываля ды Новых гарызонтаў у Вроцлаве, хоча таксама паказаць мясцовых мастакоў.
  — Мы стараемся выкарыстоўваць і супрацоўнічаць з лакальнымі артыстамі: будуць канцэрты царкоўнай музыкі, майстар-класы пісання абразоў, майстар-класы царкоўнай музыкі, але таксама мы будзем гаварыць пра Палессе, паказваць фільмы, дзяўчыны будуць спяваць традыцыйныя песні.
  Фестываль Podlasie SlowFest пройдзе з 1 ліпеня па 17 верасня. У праграме сотні мерапрыемстваў – кожны дзень максімальна два. Больш падрабязна аб праграме можна прачытаць на сайце фестывалю.